গ্যারেথ বেল

গ্যারেথ ফ্রাঙ্ক বেল (; জন্ম: ১৬ জুলাই ১৯৮৯; গ্যারেথ বেল নামে সুপরিচিত) হলেন একজন ওয়েলশ পেশাদার ফুটবল খেলোয়াড়। তিনি মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারের ক্লাব লস অ্যাঞ্জেলেস এবং ওয়েলস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

ওয়েলশ ফুটবল ক্লাব কার্ডিফ সিভিল সার্ভিসের যুব পর্যায়ের হয়ে খেলার মাধ্যমে বেল ফুটবল জগতে প্রবেশ করেছেন এবং পরবর্তীকালে সাউদাম্পটনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৫–০৬ মৌসুমে, ইংরেজ ক্লাব সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সাউদাম্পটনের হয়ে তিনি ৪০ ম্যাচে ৫টি গোল করেছেন। অতঃপর ২০০৭–০৮ মৌসুমে তিনি প্রায় ১৫ মিলিয়ন ইউরোর বিনিময়ে টটেনহ্যাম হটস্পারে যোগদান করেছেন, টটেনহ্যাম হটস্পারের হয়ে তিনি সকল প্রতিযোগিতায় ২০৩ ম্যাচে ৫৫টি গোল করেছেন। ২০১৩–১৪ মৌসুমে, তিনি তৎকালীন বিশ্ব রেকর্ড প্রায় ১০১ মিলিয়ন ইউরোর বিনিময়ে টটেনহ্যাম হটস্পার হতে স্পেনীয় ক্লাব রিয়াল মাদ্রিদে যোগদান করেছেন, রিয়াল মাদ্রিদের হয়ে আট মৌসুমে ৩টি লিগ শিরোপাসহ ৫টি উয়েফা চ্যাম্পিয়নস লিগের শিরোপা জয়লাভ করেছেন। ২০২২ সালে, তিনি মার্কিন ক্লাব লস অ্যাঞ্জেলেসে যোগদান করেছেন।

২০০৫ সালে, বেল ওয়েলস অনূর্ধ্ব-১৭ দলের হয়ে ওয়েলসের বয়সভিত্তিক পর্যায়ে অভিষেক করেছিলেন। ওয়েলসের বয়সভিত্তিক দলের হয়ে খেলার পর, তিনি ২০০৬ সালে ওয়েলসের হয়ে আন্তর্জাতিক পর্যায়ে অভিষেক করেছেন; ওয়েলসের জার্সি গায়ে তিনি এপর্যন্ত ১০৬ ম্যাচে ৪০টি গোল করেছেন। তিনি ওয়েলসের হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৬ সালে ক্রিস কোলম্যানের অধীনে তারা সেমি-ফাইনালে উত্তীর্ণ হয়েছেন।

ব্যক্তিগতভাবে, বেল বেশ কিছু পুরস্কার জয়লাভ করেছেন, যার মধ্যে টানা ২ মৌসুমে টটেনহ্যাম হটস্পারের বর্ষসেরা যুব খেলোয়াড় এবং ২০১৮ ফিফা ক্লাব বিশ্বকাপের গোল্ডেন বল জয় অন্যতম।

প্রারম্ভিক জীবন
গ্যারেথ ফ্রাঙ্ক বেল ১৯৮৯ সালের ১৬ই জুলাই তারিখে ওয়েলসের কার্ডিফে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বেল ওয়েলস অনূর্ধ্ব-১৭, ওয়েলস অনূর্ধ্ব-১৯ এবং ওয়েলস অনূর্ধ্ব-২১ দলের হয়ে খেলার মাধ্যমে ওয়েলসের প্রতিনিধিত্ব করেছেন। ওয়েলসের বয়সভিত্তিক দলের হয়ে তিনি ১২ ম্যাচে অংশগ্রহণ করে ৪টি গোল করেছেন।

২০০৬ সালের ২৭শে মে তারিখে, মাত্র ১৬ বছর ১০ মাস ১১ দিন বয়সে, বাম পায়ে ফুটবল খেলায় পারদর্শী বেল ত্রিনিদাদ ও টোবাগোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ওয়েলসের হয়ে অভিষেক করেছেন। উক্ত ম্যাচের ৫৫তম মিনিটে মধ্যমাঠের খেলোয়াড় ডেভিড ভনের বদলি খেলোয়াড় হিসেবে তিনি মাঠে প্রবেশ করেন; ৮৭তম মিনিটে ম্যাচের জয়সূচক গোলে তিনি অ্যাসিস্ট করেছিলেন। ম্যাচটি ওয়েলস ২–১ গোলের ব্যবধানে জয়লাভ করেছিল। ওয়েলসের হয়ে অভিষেকের বছরে বেল সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেকের ৪ মাস ১০ দিন পর, ওয়েলসের জার্সি গায়ে প্রথম গোলটি করেন; ৭ই অক্টোবর তারিখে, স্লোভাকিয়ার বিরুদ্ধে ওয়েলসের হয়ে ম্যাচের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। অন্যদিকে, অভিষেকের প্রায় ১২ বছর পর, ২০১৮ সালের ২২শে মার্চ তারিখে, চীনের বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেন; তিনি উক্ত ম্যাচের প্রথম, দ্বিতীয় এবং ষষ্ঠ গোল করেছেন। ২০১৮ সালের ৯ই সেপ্টেম্বর তারিখে, তিনি ডেনমার্কের বিরুদ্ধে ২০১৮–১৯ উয়েফা নেশনস লিগের ম্যাচে ওয়েলসের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে ওয়েলস ২–০ গোলের ব্যবধানে পরাজিত হয়েছিল।

২০১৫ সালের ১২ই জুন তারিখে ওয়েলসের কার্ডিফের কার্ডিফ সিটি স্টেডিয়ামে অনুষ্ঠিত বেলজিয়ামের বিরুদ্ধে ম্যাচে অংশগ্রহণ করার মাধ্যমে তিনি ওয়েলসের জার্সি গায়ে তার ৫০তম ম্যাচ খেলেছেন, ম্যাচটি ওয়েলস ১–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলার পাশাপাশি ২৫তম মিনিটে ম্যাচের জয়সূচক গোলটি করেছেন।

পরিসংখ্যান

ক্লাব

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৮৯-এ জন্ম
জীবিত ব্যক্তি
কার্ডিফের ফুটবলার
উইটচার্চ হাই স্কুলের প্রাক্তন শিক্ষার্থী
ওয়েলশ ফুটবলার
ফুটবল ফরোয়ার্ড
ফুটবল উইঙ্গার
সাউদাম্পটন ফুটবল ক্লাবের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
রিয়াল মাদ্রিদ ফুটবল ক্লাবের খেলোয়াড়
লস অ্যাঞ্জেলেস ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
লা লিগার খেলোয়াড়
মেজর লিগ সকারের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ওয়েলসের আন্তর্জাতিক যুব ফুটবলার
ওয়েলসের অনূর্ধ্ব-১৭ আন্তর্জাতিক ফুটবলার
ওয়েলসের অনূর্ধ্ব-১৯ আন্তর্জাতিক ফুটবলার
ওয়েলসের অনূর্ধ্ব-২১ আন্তর্জাতিক ফুটবলার
ওয়েলসের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
উয়েফা ইউরো ২০২০-এর খেলোয়াড়
ফিফা সেঞ্চুরি ক্লাব
অর্ডার অব দ্য ব্রিটিশ এম্পায়ার পদক বিজয়ী
ওয়েলশ প্রবাসী ফুটবলার
ইংল্যান্ডে ওয়েলশ প্রবাসী ক্রীড়াবিদ
ইংল্যান্ডে প্রবাসী ফুটবলার
স্পেনে ওয়েলশ প্রবাসী ক্রীড়াবিদ
স্পেনে প্রবাসী ফুটবলার
মার্কিন যুক্তরাষ্ট্রে ওয়েলশ প্রবাসী ক্রীড়াবিদ
মার্কিন যুক্তরাষ্ট্রে প্রবাসী ফুটবলার
২০২২ ফিফা বিশ্বকাপের খেলোয়াড়
ফুটবল ফুলব্যাক